**Šesť hlavných právd**

1. Boh je len jeden.

2. V Bohu sú tri osoby: Otec, Syn a Duch Svätý.

3. Syn Boží sa stal človekom, aby nás vykúpil.

4. Boh je spravodlivý sudca, ktorý dobrých odmeňuje a zlých tresce.

5. Duša človeka je nesmrteľná.

6. Milosť Božia je na spásu potrebná.

**4. Boh je spravodlivý sudca, ktorý dobrých odmeňuje a zlých tresce.**

Pán Boh nás odmení za každý dobrý skutok, ale budeme sa zodpovedať aj za všetko zlé, čo sme v živote spáchali.

Súd je nielen o tom, čo bolo urobené zle, ale aj o zanedbávaní dobrého – z lenivosti, nedbalosti, nezodpovednosti, pohodlnosti.


Oddelenie dobrých od zlých bude podľa toho, ako sme žili lásku k blížny – či sme prijali alebo neprijali Ježiša Krista v núdznych, trpiacich a opustených.

Vo Svätom Písme čítame:

Ježiš povedal svojim učeníkom: „Až príde Syn človeka vo svojej sláve a s ním všetci anjeli, zasadne na trón svojej slávy. Vtedy sa pred ním zhromaždia všetky národy a on oddelí jedných od druhých, ako pastier oddeľuje ovce od capov. Ovce si postaví **sprava** a capov **zľava.** Potom Kráľ povie tým, čo budú po jeho pravici: ‚Poďte, **požehnaní** môjho Otca, zaujmite kráľovstvo, ktoré je pre vás pripravené od stvorenia sveta. Lebo som bol hladný a **dali ste mi jesť**; bol som smädný a **dali ste mi piť**; bol som pocestný a **pritúlili ste ma**; bol som nahý a **priodeli ste ma**; bol som chorý a **navštívili ste ma**; bol som vo väzení a prišli ste ku mne.‘ Vtedy mu spravodliví povedia: ‚Pane, a kedy sme ťa videli hladného a nakŕmili sme ťa, alebo smädného a dali sme ti piť? Kedy sme ťa videli ako pocestného a pritúlili sme ťa, alebo nahého a priodeli sme ťa? Kedy sme ťa videli chorého alebo vo väzení a prišli sme k tebe?‘ Kráľ im odpovie: ‚Veru, hovorím vám: Čokoľvek ste urobili jednému z týchto mojich najmenších bratov, mne ste urobili.‘

Potom povie aj tým, čo budú zľava: ‚Odíďte odo mňa, **zlorečení,** do večného ohňa, ktorý je pripravený diablovi a jeho anjelom! Lebo som bol hladný, a **nedali ste mi jesť**; bol som smädný, a **nedali ste mi piť**; bol som pocestný, a **nepritúlili ste ma**; bol som nahý, a **nepriodeli ste ma**; bol som chorý a vo väzení, a **nenavštívili ste ma**.‘ Vtedy mu aj oni povedia: ‚Pane, a kedy sme ťa videli hladného alebo smädného, alebo ako pocestného, alebo nahého, alebo chorého, alebo vo väzení a neposlúžili sme ti?‘ Vtedy im on odpovie: ‚Veru, hovorím vám: Čokoľvek ste neurobili jednému z týchto najmenších, ani mne ste to neurobili.‘ A pôjdu títo do večného trápenia, kým spravodliví do večného života.“

**ÚLOHA: Dopíš do rámčekov** hrubo vytlačené a podčirknuté slová – ktoré platia pre capov a ktoré platia pre ovce



Čokoľvek ste

urobili jednému

z týchto

maličkých,

mne ste urobili

Odíďte Vstúte do kráľovstva

Zľava Sprava